อนุสรณ์ จี้ บิ๊กตู่ พูดให้ชัด จัดเลือกตั้งท้องถิ่นได้เมื่อไร
นายอนุสรณ์ เอี่ยมสะอาด โฆษกเพื่อไทย จี้ บิ๊กตู่ พูดให้ชัด จัดเลือกตั้งท้องถิ่นได้เมื่อไร ตอกรัฐบาล อย่าพยายามแช่แข็ง ยื้อเลือกตั้งท้องถิ่นออกไป ชี้ ทำประเทศ-ปชช.เสียโอกาสวันที่ 16 มิ.ย. นายอนุสรณ์ เอี่ยมสะอาด โฆษกพรรคเพื่อไทย กล่าวถึงกรณี นายวิษณุ เครืองาม รองนายกฯ ออกมาระบุ การจัดเลือกตั้งท้องถิ่นมีปัญหาด้านงบประมาณ เพราะถูกโยกงบฯ มาใช้แก้ปัญหาโควิด-19 ว่า ไม่เห็นประโยชน์ที่นายวิษณุจะหาข้ออ้างหลบหลังโควิด-19 เพื่อช่วยรัฐบาล พล.อ.ประยุทธ์ จันทร์โอชา นายกรัฐมนตรีและ รมว.กลาโหม บอกว่า จะพิจารณาเอง ขึ้นอยู่กับกฎหมายและความพร้อมของกระทรวงมหาดไทย และคณะกรรมการการเลือกตั้ง (กกต.) กกต.ยังไม่ไว้หน้ารัฐบาลเลย ประกาศมีงบ 800 ล้านบาท พร้อมจัดเลือกตั้งท้องถิ่นทันที รัฐธรรมนูญกำหนดไว้ชัดเจน ถึงหลักการกระจายอำนาจการปกครองให้ท้องถิ่นได้บริหารตนเองเพื่อประโยชน์กับประชาชนอย่างแท้จริง การที่รัฐบาลยื้อการเลือกตั้งท้องถิ่น เท่ากับแช่แข็งท้องถิ่นต่อเนื่องเป็นปีที่ 6 ทำให้ท้องถิ่นอ่อนแอ จงใจใช้ท้องถิ่นให้เป็นเพียงแขน-ขามหาดไทย เหมือนตอนรัฐประหาร ทั้งที่สถานการณ์โควิด-19 ท้องถิ่นมีบทบาทสูงในการทำงานร่วมกับหน่วยงานต่างๆ การเลือกตั้งท้องถิ่นจะช่วยเปิดรูระบายทางการเมือง ช่วยกระตุ้นเศรษฐกิจได้อีกทางหนึ่งพล.อ.ประยุทธ์ ควรพูดให้ชัดจะจัดเลือกตั้งท้องถิ่นเมื่อไร เพราะกระทบการบริหารงาน งบประมาณ การกระจายอำนาจ ความพยายามแช่แข็ง ยื้อเลือกตั้งท้องถิ่น ทำประเทศชาติและประชาชนเสียโอกาส นายอนุสรณ์ กล่าว.
นายอนุสรณ์ เอี่ยมสะอาด โฆษกเพื่อไทย จี้ บิ๊กตู่ พูดให้ชัด จัดเลือกตั้งท้องถิ่นได้เมื่อไร ตอกรัฐบาล อย่าพยายามแช่แข็ง ยื้อเลือกตั้งท้องถิ่นออกไป ชี้ ทำประเทศ-ปชช.เสียโอกาส 
เลือกตั้งท้องถิ่น,แช่แข็ง,ประยุทธ์ จันทร์โอชา,อนุสรณ์ เอี่ยมสะอาด,โฆษกพรรคเพื่อไทย,เพื่อไทย,จัดเลือกตั้งท้องถิ่น,ข่าวทั่วไป